અન્ય રાહદારીએ મિડ-ડે LOCALને કહ્યું હતું કે ‘સ્વામિનારાયણ મંદિરની લેનમાં આવેલી ફૂટપાથો કૉર્નર પરથી ખોદી હોવાને કારણે રાહદારીઓએ ઊંચકનીચકની રમત રમવી પડે છે. થોડી વાર ફૂટપાથ પર, ત્યાર બાદ ખોદકામને કારણે રસ્તા પર, ફરી વાહનોથી અથડાઈને અકસ્માત ન થાય એવા ડરથી ફૂટપાથ પર એમ ચડ-ઊતર કરવી પડે છે. આને કારણે ખાસ કરીને બાળકો, સિનિયર સિટિઝનો અને ગર્ભવતી મહિલાઓને મુશ્કેલી થાય છે. ફૂટપાથો પર ફેરિયાઓનો કબજો અને પેવર બ્લૉક્સ તેમ જ રેતીના ઢગલાને કારણે ફૂટપાથ બ્લૉક થઈ જાય છે અને રાહદારીઓને ચાલવા માટે જગ્યા મળતી નથી.’